# Jakaltek

El jakaltek és una llengua maia parlada pels jakalteks, un poble de cultura maia que habita en els Alts occidentals de Guatemala, Jacaltenango i en una zona veïna de l'estat mexicà de Chiapas.
La major part de la població es troba en el municipi de Jacaltenango d'on és l'origen d'aquest idioma i és conegut com a abxubal, rep també el nom de poptí o jakaltek, i a Mèxic se'l coneix també com abxubal. A Jacaltenango es troba les oficines de l'Academia de Lenguas Mayas de Guatemala.

## Nombre de parlants

La comunitat lingüística del jakaltek té 47.030 parlants, concentrats sobretot al municipi Jacaltenango de departament de Huehuetenango, al nord-occident de Guatemala. A causa de la guerra civil d'aquest país durant la dècada de 1980, alguns membres del grup van fugir de Jacaltenango per refugiar-se a Chiapas, on en 2010 sumen al voltant de 600 persones a l'ejido de Guadalupe Victoria. Les viles on es parla jakaltek són:
* Concepción Huista
* Jacaltenango (inclou les viles de)
** San Marcos Huista
** San Andrés Huista
** Yinhch'ewex
* Nentón
* San Antonio Huista
* Santa Ana Huista
* Guadalupe Victoria, Chiapas, Mèxic

## Varietats

El jakaltek té dos dialectes, occidental i oriental, mútuament intel·ligibles en l'oralitat, encara que no en l'escriptura. A causa de la seva poca proximitat als estàndards de les llengües indoeuropees, la relativa salut de la seva comunitat lingüística i el fàcil accés a Guatemala, el jakaltek és un dels idiomes preferits pels estudiosos de la tipologia lingüística per realitzar les seves recerques.

## Característiques

El jakaltek té una sintaxi del tipus Verb Subjecte Objecte. Com altres llengües ameríndies, el jakaltek posseeix una morfologia aglutinant summament complexa, i es tracta d'una llengua ergativa.
El jakaltek oriental comprèn els següents fonemes: a, b, c/qu, c'/q'u, ch, ch', e, i, j, k, k', l, m, n, n̈/ŋ, o, p, r, s, t, t', tx, tx', tz, tz', u, w, x, ẍ, y, '. Aquest dialecte del jakaltek és l'única llengua, a més del malgaix que empra la grafia n-dièresi en el seu alfabet. En jakaltek, la n-dièresi representa la consonant vetllar nasal /ŋ/.
| | Bilabial | Alveolar | Post- alveolar | Retroflexa | Palatal | Velar | Uvular | Glotal |
| Oclusiva | p p | t t | | | | c/qu k | k q | ' ʔ |
| Implosiva | b ɓ | | | | | | | |
| Ejectiva | | t' tʼ | | | | c'/q'u kʼ | k' qʼ | |
| Africada | | tz ts | ch tʃ | tx tʂ | | | | |
| Ejectiva africada | | tz' tsʼ | ch' tʃʼ | tx' tʂʼ | | | | |
| Fricativa | | s s | x ʃ | ẍ ʂ | | | | j h |
| Nasal | m m | n n | | | | n̈/ŋ ŋ | | |
| Aproximant | w w | l l | | | y j | | | |
| Vibrant | | r r | | | | | |

## Ús als mèdia

S'emeten programes en jakalteka l'emissora de ràdio XEVFS, des de Las Margaritas (Chiapas), patrocinada per la CDI.

## Referències

* ↑ Guatemala Arxivat 2014-01-07 a Wayback Machine. al web del Sistema de Información de los Pueblos Indígenas de América (UNAM)
* ↑ Lenguas indígenas en riesgo de desparición publicat per l'INALI
* ↑ Congreso de la República de Guatemala. «Decreto Número 19-2003. Ley de Idiomas Nacionales». ALMG.

## Enllaços externs

* Llengües de Guatemala
* Pàgina del jakaltek oriental en el Projecte Roseta Arxivat 2006-05-19 a Wayback Machine.
* Pàgina de Jacaltenango